Greinar eftir starfsmenn Matís í vísindaritum Nú eru aðgengilegar rafrænar útgáfur af tveimur greinum sem birtast í Journal of Food Engineering og Food Chemistry ( sjá tengla neðar á síðunni ) . Greinarnar lúta báðar að saltfiskverkun . Fyrri greinin fjallar um áhrif af mismunandi pækilstyrk á þyngdarbreytingar þorskvöðva og upptöku salts við pæklun . Seinni greinin fjallar um áhrif mismunandi söltunaraðferða á afmyndun próteina og hvernig tengja má niðurstöður við breytileika í nýtingu afurða . Greinarnar eru afrakstur doktorsverkefna sem unnin hafa verið að stærstum hluta hjá Matís , þ.e. verkefni Minh Van Nguyen sem stundar nám við Háskóla Íslands og verkefni Kristínar Önnu Þórarinsdóttur sem lokið hefur námi frá Háskólann í Lundi Svíþjóð . Verkefnin voru styrkt af AVS ( R 042 - 05 ) , Rannís ( R 051364005 ) og Nordic Innovation Centre Fund ( 04252 ) . Auk þess hefurSjávarútvegsskóli Háskóla Sameinuðu Þjóðanna ( United Nations University-Fisheries Training Programme ) styrkt Minh Van Nguyen til námsinsog Nordic Marine Academy ( NMA ) nám Kristínar Önnu Þórarinsdóttur . Helstu upplýsingar um greinarnar , auk útdráttar er að finna hér að neðan . Nöfn þeirra höfunda sem starfa á Matís eru undirstrikuð . Nánari upplýsingar veitir Kristín Anna Þórarinsdóttir , fagstjóri hjá Matís ( tölvupóstfang : kristin.anna.thorarinsdottir(hja)matis.is ) .